CELEX: 52018PC0894
Language: fi
Date: 2018-12-19
Title: Ehdotus EUROOPAN PARLAMENTIN JA NEUVOSTON ASETUS tietyistä Ison-Britannian ja Pohjois-Irlannin yhdistyneen kuningaskunnan unionista eroamiseen liittyvistä lentoturvallisuusnäkökohdista

EUROOPAN KOMISSIO
            Bryssel 19.12.2018
            COM(2018) 894 final
            2018/0434(COD)
            Ehdotus
            EUROOPAN PARLAMENTIN JA NEUVOSTON ASETUS
            tietyistä Ison-Britannian ja Pohjois-Irlannin yhdistyneen kuningaskunnan unionista eroamiseen liittyvistä lentoturvallisuusnäkökohdista 
            (ETA:n kannalta merkityksellinen teksti)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Yhdistynyt kuningaskunta ilmoitti 29. maaliskuuta 2017 aikomuksestaan erota EU:sta SEU-sopimuksen 50 artiklan nojalla. Tämä tarkoittaa, että jos erosopimusta
                     1
                   ei ratifioida, unionin primaari- ja sekundaarilainsäädäntöä lakataan soveltamasta Yhdistyneeseen kuningaskuntaan 30. maaliskuuta 2019 (jäljempänä ’eroamispäivä’). Tämän seurauksena Yhdistyneestä kuningaskunnasta tulee kolmas maa.
               
               
                  Jos Yhdistynyt kuningaskunta eroaa unionista ilman erosopimusta, se vaikuttaa erityisesti asetuksen (EU) 2018/1139
                     2
                   sekä mainitun asetuksen tai asetuksen (EY) N:o 216/2008
                     3
                   nojalla hyväksyttyjen delegoitujen tai täytäntöönpanoasetusten mukaisten Yhdistyneestä kuningaskunnasta saatujen todistusten ja lupien voimassaoloon. 
               
               
                  Komission tiedonannossa ”Valmistautuminen Yhdistyneen kuningaskunnan eroamiseen Euroopan unionista 30. maaliskuuta 2019: Varautumissuunnitelma”
                     4
                   on vahvistettu varautumistoimenpiteet, joihin aiotaan ryhtyä siinä tapauksessa, ettei eroamispäivänä tule voimaan erosopimusta. Tässä tiedonannossa komissio korostaa sitä, ettei varautumistoimenpiteillä voida korjata sidosryhmien valmistautumistoimien puutteesta tai valmistautumistoimien täytäntöönpanon viiveistä aiheutuvia mahdollisia ongelmia.
               
               
                  Lentoturvallisuuden alalla Yhdistyneen kuningaskunnan Euroopan unionista eroamisen vaikutuksia todistuksiin ja hyväksyntöihin voidaan lieventää erilaisilla sidosryhmien toteuttamilla toimilla, esimerkiksi ”siirtymällä” EU27-maiden siviili-ilmailusta vastaavaan viranomaiseen tai hakemalla jo nyt Euroopan lentoturvallisuusviraston (jäljempänä ’lentoturvallisuusvirasto’) myöntämää kolmansien maiden todistusta, joka tulee voimaan eroamispäivänä (nk. aikaistettu hakeminen).
               
            
            
               Toisin kuin muilla unionin lainsäädännön aloilla on kuitenkin olemassa tiettyjä tapauksia, joissa luonnollisten ja oikeushenkilöiden ei ole mahdollista lieventää häiriöitä 27 jäsenvaltion muodostaman EU:n alueella. Sen vuoksi edellä mainitussa komission tiedonannossa todetaan, että komissio ehdottaa toimenpiteitä, joilla varmistetaan todistusten voimassaolo tiettyjen ilmailualan tuotteiden, osien, laitteiden ja yritysten osalta.
            
            
               
                  Tiettyjen ilmailualan tuotteiden (ts. tyyppihyväksyntätodistusten) ja yritysten (ts. organisaatioiden hyväksyntöjen) osalta Yhdistynyt kuningaskunta siirtyy toimivaltansa osalta eroamispäivästä alkaen suunnitteluvaltion asemaan kansainvälisen siviili-ilmailun yleissopimuksen mukaisesti. Yhdistynyt kuningaskunta voi uusien tehtäviensä puitteissa myöntää todistuksia vain, jos se täyttää yleissopimuksessa vahvistetut vaatimukset. Tällä hetkellä nämä velvollisuudet hoitaa lentoturvallisuusvirasto, johon Yhdistynyt kuningaskunta osallistuu EU:n jäsenenä. 
               
               
                  Sen vuoksi on tarpeen varmistaa hallittu siirtyminen, jotta asianosaisilla lentotoiminnan harjoittajilla ja lentoturvallisuusvirastolla on riittävästi aikaa tarvittavien asetuksen (EU) 2018/1139 68 artiklan mukaisten todistusten myöntämiseen ottaen huomioon Yhdistyneen kuningaskunnan asema kolmantena maana. 
               
               
                  Tällainen voimassaolon jatkaminen on rajattava ajallisesti siihen, mikä on ehdottomasti tarpeen, jotta voidaan ottaa huomioon Yhdistyneen kuningaskunnan poistuminen EU:n lentoturvallisuusjärjestelmästä.
               
               
                  Toisin kuin useimmilla muilla unionin tavaralainsäädännön aloilla se, että todistukset eivät ole voimassa, vaikuttaa lisäksi markkinoille saattamisen sijasta itse ilmailualan tuotteiden, osien ja laitteiden käyttöön EU:ssa esimerkiksi silloin, kun osia ja laitteita asennetaan EU27-maissa toimintaa harjoittavaan ilma-alukseen. Tuotteiden, osien ja laitteiden osalta ilmailualaa säännellään eri tavoin kuin monia muita unionin säännöstön aloja, joilla keskitytään markkinoille saattamisen käsitteeseen. Lentoturvallisuuden alaa koskevalla sääntelyllä määritetään suoraan, voidaanko tiettyä osaa, tuotetta tai laitetta käyttää, riippumatta siitä, onko se saatettu markkinoille vai ei. EU:n lentoturvallisuusjärjestelmän puitteissa tällaisten tuotteiden, osien ja laitteiden valvonta voidaan toteuttaa luotettavasti ja yksiselitteisesti. Näin ollen katsotaan, että nykyisiä puitteita olisi hyödyllistä käyttää myös ehdotetun asetuksen pohjana, jotta voidaan varmistaa yhdenmukaisuus lentoturvallisuusperiaatteiden kanssa.
               
            
            
               Toimenpide koskee vain rajattua määrää todistuksia seuraavasti:
            
            
               ·Valmistajien (eli tuotanto-organisaatioiden) ennen eroamispäivää myöntämät todistukset, joilla todistetaan uusien valmistettujen tuotteiden (pois lukien ilma-alukset), osien ja laitteiden vaatimustenmukaisuus ja sallitaan näin ollen niiden käytön jatkuminen ilma-aluksissa (asetuksen (EU) N:o 748/2012 liitteessä I oleva 21.A.163(c) kohta)
            
            
               ·Huollosta vastaavien yritysten (eli huolto-organisaatioiden) ennen eroamispäivää myöntämät todistukset, joilla todistetaan niiden huoltamien tuotteiden (mukaan lukien ilma-alukset), osien ja laitteiden vaatimustenmukaisuus (asetuksen (EU) N:o 1321/2014 liitteessä II oleva 145.A.75(e) kohta)
            
            
               ·Sama koskee muita kuin vaativia moottorikäyttöisiä ilma-aluksia (asetuksen (EU) N:o 1321/2014 liitteessä I oleva M.A.615(d) kohta) 
            
            
               ·Sama koskee osia ja laitteita, jotka on asennettu muihin kuin vaativiin moottorikäyttöisiin ilma-aluksiin (asetuksen (EU) N:o 1321/2014 liitteessä I oleva M.A.615(d) kohta)
            
            
               ·Huollosta vastaavien yritysten (eli huolto-organisaatioiden) ennen eroamispäivää myöntämät todistukset, joilla todistetaan sellaisia kevyitä ilma-aluksia koskevien lentokelpoisuustarkastusten läpäiseminen, jotka kuuluvat eurooppalaisten kevyiden ilma-alusten luokkaan 1 (nk. ELA1-ilma-alukset, joita ovat esim. tietyt purjelentokoneet ja kevyet moottorikäyttöiset ilma-alukset) (asetuksen (EU) N:o 1321/2014 liitteessä II oleva 145.A.75(f) kohta)
            
            
               ·Ilma-alusten vaatimustenmukaisuuden valvonnasta vastaavien yritysten (eli jatkuvan lentokelpoisuuden hallintaorganisaatioiden) ennen eroamispäivää myöntämät todistukset, joilla todistetaan ilma-aluksen lentokelpoisuus (asetuksen (EU) N:o 1321/2014 liitteessä I olevat M.A.711(a).4 ja M.A.711(b).1 kohta)
            
         
         
            
               
                  Lisäksi tiettyjen koulutusten sisältöä ja niihin liittyviä kokeita säännellään yksityiskohtaisesti unionin lainsäädännössä ja ne koostuvat vakiomoduuleista, jotka olisi yleensä suoritettava kokonaisuudessaan yhdessä jäsenvaltiossa, ennen kuin ne voidaan lukea hyväksi toisen jäsenvaltion toimialueella.
               
               
                  Ehdotetuilla säännöksillä ei alenneta unionin ilmailun turvallisuutta tai ympäristönsuojelun tasoa koskevia vaatimuksia. Tämän ehdotuksen myötä EU27-maiden valmistajat voivat jatkaa tuotteidensa tuottamista ja EU27-maiden lentotoiminnan harjoittajat jatkaa kyseisten tuotteiden käyttöä unionin lainsäädännössä vahvistettujen sovellettavien vaatimusten mukaisesti. Näiden toimintojen lakkaaminen taasen aiheuttaisi merkittäviä sosiaalisia ja taloudellisia ongelmia. Varmistettaessa, että organisaatiot noudattavat EU:n lainsäädäntöä, ehdotuksella varmistetaan myös kuluttajien ja kansalaisten suojelu.   
               
               
                  Eurooppa-neuvosto (50 artikla) kehotti uudelleen 13. joulukuuta 2018 valmistautumaan entistä rivakammin kaikilla tasoilla Yhdistyneen kuningaskunnan eron seurauksiin niin, että otetaan huomioon kaikki mahdolliset tulokset. Tämä säädös on osa toimenpidepakettia, jonka komissio hyväksyy vastauksena Eurooppa-neuvoston kehotukseen.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotetun asetuksen tarkoituksena on olla erityissäännös, jossa käsitellään joitakin niistä seurauksista, joita syntyy, kun asetuksen (EU) N:o 2018/1139 sääntöjä sekä kyseisen asetuksen ja asetuksen (EU) N:o 216/2008 nojalla hyväksyttyjen delegoitujen ja täytäntöönpanosäädösten sääntöjä lakataan soveltamasta Yhdistyneeseen kuningaskuntaan ja niitä sovelletaan vain siinä määrin kuin on tarpeen varmistaa hallittu siirtyminen EU27-maiden ilmailumarkkinoihin. Ehdotetut ehdot rajoittuvat siihen, mikä on tältä osin tarpeen, jotta vältetään kohtuuttomat häiriöt. Lisäksi ehtoja on tarkoitus soveltaa vain määräajan. Mainittujen säädösten yleisiä säännöksiä sovelletaan muilta osin jatkossakin. Tämä ehdotus on näin ollen täysin yhdenmukainen voimassa olevan lainsäädännön ja erityisesti asetuksen (EU) 2018/1139 kanssa.
               
            
            
               •Yhdenmukaisuus unionin muiden politiikkojen kanssa
            
            
               
                  Ehdotus koskee lentoturvallisuutta, ja sillä täydennetään asetusta (EU) 2018/1139, jotta voidaan ottaa huomioon Yhdistyneen kuningaskunnan unionista eroamisen vaikutukset siinä tapauksessa, että erosopimusta ei tule.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Oikeusperusta on Euroopan unionin toiminnasta tehdyn sopimuksen (SEUT) 100 artiklan 2 kohta.
               
            
            
               •Toissijaisuusperiaate (jaetun toimivallan osalta) 
            
            
               
                  Koska ehdotuksella täydennetään voimassa olevaa unionin lainsäädäntöä, jonka soveltamista Yhdistyneen kuningaskunnan unionista eroamisen jälkeen ehdotuksen säännöksillä helpotetaan, ehdotuksen tavoite voidaan saavuttaa vain unionin tason toimien avulla.
               
            
            
               •Suhteellisuusperiaate
            
            
               
                  Ehdotettua asetusta pidetään oikeasuhteisena, koska sillä voidaan välttää kohtuuttomat häiriöt vahvistamalla rajoitettu ja tarpeellinen oikeudellinen muutos, joka kattaa tarpeen siirtyä hallitusti EU27-maiden ilmailumarkkinoihin. Siinä ei ylitetä sitä, mikä on tarpeen tämän tavoitteen saavuttamiseksi, eikä siinä säädetä muista laajemmista muutoksista tai muista pysyvistä toimenpiteistä.
               
            
            
               •Toimintatavan valinta
            
            
               
                  Tämä ehdotus sisältää rajoitetun määrän säännöksiä, jotka liittyvät hyvin erityiseen ja kertaluontoiseen tilanteeseen. Sen vuoksi katsotaan, että olisi suositeltavaa olla muuttamatta asetusta (EU) 2018/1139 ja/tai kyseisen asetuksen ja asetuksen (EY) N:o 216/2008 nojalla hyväksyttyjä delegoituja ja täytäntöönpanosäädöksiä vaan hyväksyä erillinen säädös rajoitetuksi ajaksi. Asianomaisia todistuksia ja lupia koskevat perussäännökset kuuluvat sekä asetuksen (EU) 2018/1139 että sen täytäntöönpanosääntöjen soveltamisalaan. Tämä seikka ja asian kiireellisyys huomioon otettuina Euroopan parlamentin ja neuvoston asetus vaikuttaa ainoalta mahdolliselta säädöstyypiltä.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                   Ei sovelleta, koska tämän ehdotuksen taustalla on poikkeuksellinen ja kertaluonteinen tilanne.
               
            
            
               •Sidosryhmien kuuleminen
            
         
         
            
               
                  Yhdistyneen kuningaskunnan unionista eroamista koskeviin neuvotteluihin liittyvät erityiset olosuhteet sekä tilanteen jatkuva muuttuminen vaikeuttivat merkittävästi julkisen kuulemisen järjestämistä tästä ehdotuksesta. Monet ilmailualan sidosryhmät ja jäsenvaltioiden edustajat ovat kuitenkin tuoneet esille haasteita, joita Yhdistyneen kuningaskunnan eroaminen EU:sta aiheuttaa, sekä niiden mahdollisia ratkaisuja.
               
               
                  Yhteistä eri sidosryhmien esittämille näkemyksille oli se, että sääntelyä tarvitaan tietyillä aloilla, joilla sidosryhmät eivät voi toteuttaa omia varotoimenpiteitä lieventääkseen erosopimuksen mahdollisesta puuttumisesta johtuvia haittavaikutuksia. Erityisesti yritykset, jotka valmistavat tai huoltavat ilma-aluksia tai liikennöivät niillä, korostivat, että niiden toiminta EU27-maissa voisi pysähtyä, jos Yhdistynyt kuningaskunta eroaa unionista ilman erosopimusta. Suurin ongelma on se, että ilman erosopimusta tapahtuvan eroamisen jälkeen tulee todennäköisesti kulumaan jonkin verran aikaa, ennen kuin tilanne saadaan normalisoitua unionin lainsäädännön puitteissa joko niin, että Yhdistyneen kuningaskunnan yrityksille myönnetään kolmansien maiden todistukset, tai niin, että tuotanto siirtyy EU27-maiden toimialueelle. Tämän ajanjakson aikana melkein kaikkien todistusten voimassaolo lakkaisi.  Useat sidosryhmät korostivat sitä, että monia ilma-aluksissa käytetyistä komponenteista (joita ovat esim. suurten lentokoneiden kaltaisten ilma-alusten renkaat tai moottorit) valmistaa maailmassa vain rajattu määrä valmistajia. Nykyaikaisen lento- ja valmistustoiminnan tiukkojen aikataulujen vuoksi toiminnan jatkamisesta tulee mahdotonta, jos turvallisuustodistusten voimassaolo lakkaa. 
               
            
            
               •Asiantuntijatiedon keruu ja käyttö
            
            
               
                  Komission oman oikeudellisen ja teknisen analyysin lisäksi lentoturvallisuusviraston tekniset asiantuntijat ovat analysoineet tietoja tarkemmin ja varmistaneet niiden paikkansapitävyyden, jotta voidaan taata, että ehdotettu toimenpide saavuttaa tavoitteensa ilman, että sen vaikutukset ylittävät sen, mikä on ehdottomasti tarpeen.
               
            
            
               •Vaikutustenarviointi
            
            
               
                  Vaikutustenarviointi ei ole tarpeen tässä poikkeuksellisessa tilanteessa, jossa toimenpiteiden tarpeet rajoittuvat ajanjaksoon, jonka aikana muutetaan Yhdistyneen kuningaskunnan asema. Käytettävissä ei ole muita toimintavaihtoehtoja, jotka eroaisivat ehdotetusta toimenpiteestä aineellisesti.
               
            
            
               •Perusoikeudet
            
            
               
                  Tämä ehdotus ei vaikuta perusoikeuksien soveltamiseen eikä suojaamiseen. 
               
            
            
               4.TALOUSARVIOVAIKUTUKSET
            
            
               
                  Ei sovelleta. 
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ei sovelleta ehdotetun toimenpiteen lyhyen keston vuoksi.  
               
            
            
               2018/0434 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               tietyistä Ison-Britannian ja Pohjois-Irlannin yhdistyneen kuningaskunnan unionista eroamiseen liittyvistä lentoturvallisuusnäkökohdista 
            
            
               (ETA:n kannalta merkityksellinen teksti)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan,
            
         
         
            
               ottavat huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  5
               , 
            
            
               ottavat huomioon alueiden komitean lausunnon
                  6
               ,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista SEU-sopimuksen 50 artiklan nojalla. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan tai, jollei sopimusta ole, kahden vuoden kuluttua ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä pidentää tätä määräaikaa.
            
            
               (2)Euroopan parlamentin ja neuvoston asetuksen (EU) 2018/1139
                  7
                päätavoitteena on yhtenäisen ja korkean siviili-ilmailun turvallisuustason luominen ja ylläpitäminen unionissa. Tätä varten on perustettu ilmailutoiminnan sertifiointijärjestelmä, jotta voidaan saavuttaa vaaditut turvallisuustasot ja mahdollistaa tarvittavat tarkastukset sekä myönnettyjen todistusten vastavuoroinen hyväksyntä.
            
            
               (3)Lentoturvallisuuden alalla Yhdistyneen kuningaskunnan unionista eroamisen vaikutusta todistuksiin ja hyväksyntöihin voidaan lieventää useilla eri sidosryhmien toteuttamilla toimenpiteillä. Näitä toimenpiteitä ovat siirtyminen 27 jäsenvaltion EU:n siviili-ilmailuviranomaiseen ja todistuksen hakeminen lentoturvallisuusvirastolta ennen eroamispäivää niin, että todistus tulee voimaan vasta kyseisenä päivänä ja edellyttäen, että Yhdistyneestä kuningaskunnasta on tullut kolmas maa.
            
            
               (4)Toisin kuin muilla unionin lainsäädännön aloilla, on olemassa tiettyjä erityistapauksia, joissa ei ole mahdollista saada todistusta toiselta jäsenvaltiolta tai lentoturvallisuusvirastolta, koska Yhdistynyt kuningaskunta siirtyy eroamispäivästä alkaen toimivaltansa osalta suunnitteluvaltion (”State of design”) asemaan kansainvälisen siviili-ilmailun yleissopimuksen nojalla. Yhdistynyt kuningaskunta voi uuden asemansa puitteissa myöntää todistuksia vasta sen jälkeen, kun se on tässä uudessa asemassa eli kun unionin lainsäädännön soveltaminen Yhdistyneeseen kuningaskuntaan lakkaa Yhdistyneen kuningaskunnan unionista eroamisen seurauksena.
            
            
               (5)Sen vuoksi on tarpeen perustaa väliaikainen mekanismi, jolla pidennetään tiettyjen lentoturvallisuustodistusten voimassaoloa sen varmistamiseksi, että asianosaisilla lentotoiminnan harjoittajilla ja lentoturvallisuusvirastolla on riittävästi aikaa myöntää asetuksen (EU) 2018/1139 68 artiklan mukaiset todistukset ottaen huomioon Yhdistyneen kuningaskunnan asema kolmantena maana. 
            
            
               (6)Todistusten voimassaoloa olisi jatkettava vain siksi ajaksi, joka on välttämätön Yhdistyneen kuningaskunnan unionin lentoturvallisuusjärjestelmästä poistumiseen liittyvien muodollisuuksien hoitamiseksi.
            
            
               (7)Jotta voidaan tarpeen mukaan antaa lisäaikaa asetuksen (EU) 1139/2018 68 artiklan mukaisten todistusten myöntämiseksi asianosaisille lentotoiminnan harjoittajille, komissiolle olisi siirrettävä valta hyväksyä säädösvallan siirron nojalla annettavia delegoituja säädöksiä Euroopan unionin toiminnasta tehdyn sopimuksen 290 artiklan mukaisesti, jotta tämän asetuksen liitteessä olevassa I osassa tarkoitettujen todistusten voimassaoloaikaa voidaan jatkaa edelleen. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.
            
            
               (8)Toisin kuin useimmilla muilla unionin tavaralainsäädännön aloilla se, että todistukset eivät ole voimassa, vaikuttaa lisäksi markkinoille saattamisen sijasta ilmailualan tuotteiden, osien ja laitteiden käyttöön unionissa esimerkiksi silloin, kun osia ja laitteita asennetaan unionissa toimintaa harjoittavaan unionin ilma-alukseen. Yhdistyneen kuningaskunnan unionista eroaminen ei saisi vaikuttaa tällaiseen ilmailualan tuotteiden käyttöön unionissa.
            
            
               (9)Lentoturvallisuutta koskevaa lentäjien ja mekaanikkojen koulutusjärjestelmää unionissa säädellään tiukasti, ja siinä noudatetaan yhdenmukaistettuja koulutusmoduuleja. Henkilöt, jotka osallistuvat tiettyyn koulutusmoduuliin yhdessä valtiossa, eivät välttämättä voi vaihtaa koulutuspaikkaa toiseen jäsenvaltioon. Tämä tilanne olisi otettava huomioon unionin varotoimenpiteissä.
            
            
               (10)Tämän asetuksen säännösten olisi tultava voimaan kiireellisesti, ja niitä olisi lähtökohtaisesti sovellettava sitä päivää seuraavasta päivästä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, paitsi jos Yhdistyneen kuningaskunnan kanssa tehty erosopimus on tullut voimaan kyseiseen päivään mennessä. Tiettyjä säännöksiä olisi kuitenkin sovellettava tämän asetuksen voimaantulosta alkaen, jotta tarvittavat hallinnolliset menettelyt voidaan ottaa käyttöön mahdollisimman pian,
            
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Kohde ja soveltamisala
            
            
               1.Tässä asetuksessa vahvistetaan Ison-Britannian ja Pohjois-Irlannin yhdistyneen kuningaskunnan, jäljempänä, ’Yhdistynyt kuningaskunta’, Euroopan unionista eroamiseen liittyvät erityissäännökset, jotka koskevat tiettyjä Euroopan parlamentin ja neuvoston asetuksen (EY) N:o 216/2008
                  8
                tai asetuksen (EU) 2018/1139 nojalla sellaisille luonnollisille ja oikeushenkilöille myönnettyjä lentoturvallisuustodistuksia, joiden päätoimipaikka sijaitsee Yhdistyneessä kuningaskunnassa, sekä tiettyjä ilmailualan koulutusta koskevia tilanteita.  
            
         
         
            
               2.Tätä asetusta sovelletaan tämän asetuksen liitteessä lueteltuihin todistuksiin, jotka ovat voimassa tämän asetuksen soveltamispäivää edeltävänä päivänä ja jotka 
            
            
               a)Euroopan unionin lentoturvallisuusvirasto, jäljempänä ’lentoturvallisuusvirasto’, on myöntänyt luonnollisille tai oikeushenkilöille, joiden päätoimipaikka sijaitsee Yhdistyneessä kuningaskunnassa, ja jotka vahvistetaan liitteessä olevassa 1 osassa; tai
            
            
               b)ovat Yhdistyneen kuningaskunnan toimivaltaisten viranomaisten sertifioimien luonnollisten tai oikeushenkilöiden myöntämiä ja jotka vahvistetaan liitteessä olevassa 2 osassa.
            
            
               3.Edellä 2 kohdassa lueteltujen todistusten lisäksi tätä asetusta sovelletaan 5 artiklassa tarkoitettuihin teoriaopetuksen koulutusmoduuleihin.
            
            
               2 artikla
            
            
               Määritelmät
            
            
               Tässä asetuksessa sovelletaan asetuksen (EU) 2018/1139 määritelmiä sekä mainitun asetuksen ja asetuksen (EU) N:o 216/2008 nojalla hyväksyttyjen delegoitujen ja täytäntöönpanosäädösten määritelmiä. 
            
            
               3 artikla
            
            
               1 artiklan 2 kohdan a alakohdassa tarkoitetut todistukset
            
            
               Edellä 1 artiklan 2 kohdan a alakohdassa tarkoitetut todistukset pysyvät voimassa yhdeksän kuukauden ajan tämän asetuksen soveltamispäivästä. 
            
            
               Komissio voi pidentää tämän artiklan ensimmäisessä kohdassa tarkoitettua voimassaoloaikaa delegoiduilla asetuksilla, jos lisäaika on tarpeen asetuksen (EU) 1139/2018 68 artiklan mukaisten todistusten myöntämiseksi asianosaisille lentotoiminnan harjoittajille. 
            
            
               Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti. 
            
            
               Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.  
            
            
               4 artikla
            
            
               1 artiklan 2 kohdan b alakohdassa tarkoitetut todistukset
            
            
               Edellä 1 artiklan 2 kohdan b alakohdassa tarkoitetut tuotteiden, osien ja laitteiden käyttöä koskevat todistukset pysyvät voimassa, jotta kyseisten tuotteiden, osien ja laitteiden käyttöä ilma-aluksissa tai ilma-aluksina voidaan jatkaa.
            
            
               5 artikla
            
            
               Teoriaopetuksen koulutusmoduulien hyväksilukeminen
            
            
               Komission asetuksista (EU) N:o 1178/2011
                  9
                ja (EU) N:o 1321/2014
                  10
                poiketen jäsenvaltioiden toimivaltaisten viranomaisten tai tapauksesta riippuen lentoturvallisuusviraston on otettava huomioon kokeet, jotka on suoritettu Yhdistyneen kuningaskunnan toimivaltaisen viranomaisen valvomassa koulutusorganisaatiossa ennen tämän asetuksen 10 artiklan 2 kohdan toisessa alakohdassa tarkoitettua soveltamispäivää, ikään kuin ne olisi suoritettu jäsenvaltion toimivaltaisen viranomaisen valvomassa koulutusorganisaatiossa. 
            
            
               6 artikla
            
         
         
            
               3 ja 4 artiklalla säänneltyjä todistuksia koskevat säännöt ja velvoitteet
            
            
               1.Tämän asetuksen 3 ja 4 artiklalla säänneltyihin todistuksiin sovelletaan sääntöjä, joita niihin sovelletaan asetuksen (EU) 2018/1139 mukaisesti ja mainitun asetuksen tai asetuksen (EY) N:o 216/2008 nojalla hyväksyttyjen delegoitujen ja täytäntöönpanosäädösten mukaisesti. Lentoturvallisuusvirastolla on asetuksessa (EU) 2018/1139 ja mainitun asetuksen tai asetuksen (EY) N:o 216/2008 nojalla hyväksytyissä delegoiduissa ja täytäntöönpanosäädöksissä vahvistetut valtuudet kolmannessa maassa päätoimipaikkaansa pitäviin tahoihin nähden.
            
            
               2.Lentoturvallisuusviraston pyynnöstä 3 ja 4 artiklassa tarkoitettujen todistusten haltijoiden on toimitettava jäljennökset kaikista kyseisten todistusten kannalta merkityksellisistä tarkastuskertomuksista, havainnoista ja korjaavia toimia koskevista suunnitelmista, jos todistukset on myönnetty pyyntöä edeltäneiden kolmen vuoden aikana. Jos tällaisia asiakirjoja ei toimiteta lentoturvallisuusviraston pyynnössä ilmoitetussa määräajassa, lentoturvallisuusvirasto voi peruuttaa 3 tai 4 artiklan nojalla myönnetyn edun. 
            
            
               3.Tämän asetuksen 3 tai 4 artiklassa tarkoitettujen todistusten haltijoiden on ilmoitettava viipymättä lentoturvallisuusvirastolle kaikista Yhdistyneen kuningaskunnan viranomaisten toimista, jotka voivat olla ristiriidassa niiden tästä asetuksesta tai asetuksesta (EU) 2018/1139 johtuvien velvoitteiden kanssa. 
            
            
               7 artikla
            
            
               Toimivaltainen viranomainen
            
            
               Lentoturvallisuusvirasto toimii tämän asetuksen soveltamiseksi ja tämän asetuksen 1 artiklan 2 kohdassa tarkoitettujen todistusten haltijoiden valvonnan osalta asetuksen (EU) 2018/1139 sekä mainitun asetuksen tai asetuksen (EY) N:o 216/2008 nojalla hyväksyttyjen delegoitujen ja täytäntöönpanosäädösten mukaisena toimivaltaisena viranomaisena kolmansiin maihin nähden.
            
            
               8 artikla
            
            
               Komission asetuksen (EU) N:o 319/2012 soveltaminen 
            
            
               Euroopan lentoturvallisuusviraston perimistä maksuista ja palkkioista annettua komission asetusta (EU) N:o 319/2014
                  11
                sovelletaan luonnollisiin ja oikeushenkilöihin, jotka ovat tämän asetuksen 1 artiklan 2 kohdassa tarkoitettujen todistusten haltijoita, samoin edellytyksin kuin kolmansien maiden luonnollisille tai oikeushenkilöille myönnettyjen vastaavien todistusten haltijoihin.
            
            
               9 artikla
            
            
               Hyväksyttävät vaatimusten täyttämisen menetelmät ja ohjeaineisto
            
            
               Lentoturvallisuusvirasto voi asetuksen (EU) 2018/1139 76 artiklan 3 kohdan mukaisesti antaa hyväksyttäviä vaatimusten täyttämisen menetelmiä ja ohjeaineistoa tämän asetuksen soveltamista varten.
            
            
               10 artikla
            
            
               Voimaantulo ja soveltaminen
            
            
               1.Tämä asetus tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.
            
            
               2.Sitä sovelletaan sitä päivää seuraavasta päivästä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa Euroopan unionista tehdyn sopimuksen 50 artiklan 3 kohdan mukaisesti.
                  
                  Edellä olevaa 5 artiklaa sovelletaan kuitenkin tämän asetuksen voimaantulopäivästä.
            
            
               3.Tätä asetusta ei kuitenkaan sovelleta, jos Yhdistyneen kuningaskunnan kanssa Euroopan unionista tehdyn sopimuksen 50 artiklan 2 kohdan mukaisesti tehty erosopimus on tullut voimaan 2 kohdan ensimmäisessä alakohdassa tarkoitettuun päivään mennessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
         
         
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        
                  https://ec.europa.eu/commission/sites/beta-political/files/draft_withdrawal_agreement_0.pdf
                  .
               
               
                  
                     (2)
                  
                        Euroopan parlamentin ja neuvoston asetus (EU) 2018/1139, annettu 4 päivänä heinäkuuta 2018, yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta (EUVL L 212, 22.8.2018, s. 1).
               
               
                  
                     (3)
                  
                        Euroopan parlamentin ja neuvoston asetus (EU) 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta (EUVL L 79, 19.3.2008, s. 1).
               
               
                  
                     (4)
                  
                        COM(2018)880 final, 13.11.2018.
               
               
                  
                     (5)
                  
                        EUVL C […], […], s. […].
               
               
                  
                     (6)
                  
                        EUVL C […], […], s. […].
               
               
                  
                     (7)
                  
                        Euroopan parlamentin ja neuvoston asetus (EU) 2018/1139, annettu 4 päivänä heinäkuuta 2018, yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta (EUVL L 212, 22.8.2018, s. 1).
               
               
                  
                     (8)
                  
                        Euroopan parlamentin ja neuvoston asetus (EU) 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta (EUVL L 79, 19.3.2008, s. 1).
               
               
                  
                     (9)
                  
                        Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1).
               
               
                  
                     (10)
                  
                        Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).
               
               
                  
                     (11)
                  
                        Komission asetus (EU) N:o 319/2014, annettu 27 päivänä maaliskuuta 2014, Euroopan lentoturvallisuusviraston perimistä maksuista ja palkkioista sekä asetuksen (EY) N:o 593/2007 kumoamisesta (EUVL L 95, 28.3.2014, s. 58).
               
            
      
    ---documentbreak--- 
      
         
               EUROOPAN KOMISSIO
            Bryssel 19.12.2018
            COM(2018) 894 final
            LIITE
            asiakirjaan
            Ehdotus Euroopan parlamentin ja neuvoston asetukseksi
            tietyistä Ison-Britannian ja Pohjois-Irlannin yhdistyneen kuningaskunnan unionista eroamiseen liittyvistä lentoturvallisuusnäkökohdista
            
               
         
         
            
               LIITE 
            
            
            
               Luettelo 1 artiklassa tarkoitetuista luonnollisista ja oikeushenkilöistä.
            
            
            
            
               1 osa: Euroopan unionin lentoturvallisuusviraston, jäljempänä ’lentoturvallisuusvirasto’, sellaisille luonnollisille ja oikeushenkilöille, joiden päätoimipaikka sijaitsee Yhdistyneessä kuningaskunnassa, ilma-alusten osalta myöntämät todistukset, joita tarkoitetaan seuraavissa säännöksissä:
            
            
               1.1. Asetus (EU) N:o 748/2012, 21 osa, B alaluku (tyyppitodistukset ja rajoitetut tyyppitodistukset)
            
            
               1.2. Asetus (EU) N:o 748/2012, 21 osa, D alaluku (tyyppitodistuksiin ja rajoitettuihin tyyppitodistuksiin tehtävien muutosten hyväksyminen)
            
            
               1.3. Asetus (EU) N:o 748/2012, 21 osa, E alaluku (lisätyyppitodistukset)
            
            
               1.4. Asetus (EU) N:o 748/2012, 21 osa, M alaluku (korjauksiin liittyvät hyväksynnät)
            
            
               1.5. Asetus (EU) N:o 748/2012, 21 osa, O alaluku (European Technical Standard Order (ETSO) -valtuutukset)
            
            
               1.6. Asetus (EU) N:o 748/2012, 21 osa, J alaluku (suunnitteluorganisaatioiden hyväksynnät)
            
            
            
               2 osa: Yhdistyneen kuningaskunnan toimivaltaisten viranomaisten sertifioimien luonnollisten tai oikeushenkilöiden luonnollisille tai oikeushenkilöille ilma-alusten osalta myöntämät todistukset, joita tarkoitetaan seuraavissa säännöksissä:
            
            
               2.1. Asetus (EU) N:o 748/2012, G alaluku, 21.A.163(c) kohta (tuotteita, osia ja laitteita koskevat valmistustodistukset)
            
            
               2.2. Asetus (EU) N:o 1321/2014, 145 osa, 145.A.75(e) kohta (huoltotodisteiden antaminen, kun huolto on saatu suoritetuksi)
            
            
               2.3. Asetus (EU) N:o 1321/2014, 145 osa, 145.A.75(f) kohta (ELA1-ilma-aluksia koskevat lentokelpoisuuden tarkastustodistukset)
            
            
               2.4. Asetus (EU) N:o 1321/2014, M osa, luku F, M.A.615(d) kohta (huoltotodisteiden antaminen, kun huolto on saatu suoritetuksi)
            
            
               2.5. Asetus (EU) N:o 1321/2014, M osa, luku F, M.A.615(e) kohta (ELA1-ilma-aluksia koskevat lentokelpoisuuden tarkastustodistukset)
            
         
         
            
               2.6. Asetus (EU) N:o 1321/2014, M osa, luku G, M.A.711(a)(4) kohta tai M.A.711(b)(1) kohta (lentokelpoisuuden tarkastustodistukset ja niiden voimassaolon jatkaminen)